Case ID: 1002265
Sentence 19: Azərbaycan Respublikası Ali Məhkəməsinin inzibati-iqtisadi kollegiyasının 21(102)-2015/2016 nömrəli, 29.12.2016-cı il tarixli qərarına əsasən iddiaçı Nəhmətov Elşad Hümbət oğlunun cavabdeh Əmlak Məsələləri yanında Daşınmaz Əmlakın Dövlət Reyestri Xidmətinin Bakı şəhər Ərazi İdarəsinə qarşı “xxxx” bağçılıq yoldaşlığının üzvlərinin 12 iyun 1991-ci il tarixli, 06 nömrəli protokoluna əsasən ona ayrılmış 1928 və 1929 nömrəli torpaq sahələri üzərində mülkiyyət hüquqlarının daşınmaz əmlakın dövlət reyestrində qeydə alınması barədə tələbi 2 saylı Bakı İnzibati-İqtisadi Məhkəməsinin 30.09.2015-ci il tarixli qərarı ilə təmin edilmiş, Bakı Apelyasiya Məhkəməsinin inzibati –iqtisadi kollegiyasının 16.08.2016-cı il tarixli qərarı ilə dəyişdirilmədən qüvvədə saxlanılmışdır, cavabdehin sonuncu qərardan verdiyi kassasiya şikayəti də təmin edilməmişdir.Həmin qərardan göründüyü kimi 1928 və 1929 nömrəli bağlar Nəhmətov Elşad Hümmət oğluna “xxxx” Bağçılıq yoldaşlığının üzvü kimi verilmişdir,cavabdeh orqan bağ sahəsinin Xəzər dənizinin Azərbaycan Respublikasına mənsub olan bölməsinin sahilboyu mühafizə zolağının altında olan torpaq sahələrinə aid olduğuna və bağçılığa ayrımş ayrıc aktından kənara düşdüyünə görə iddiaçının həmin bağ sahələri üzərində mülkiyyət hüququnu qeydəalmaqdan imtina etmişdir, lakin Bakı Apelyasiya Məhkəməsi işə baxan zaman o nəticəyə gəlmişdir ki, inzibati orqan olan cavabdeh qeyd edilən bağ sahələrinin Xəzər dənizinin sahilboyu mühafizə zolağının altında olan torpaq sahələrinə aid olduğunu sübut etməmişdir, Azərbaycan Respublikasının Ali Məhkəməsi isə apelyasiya instansiyasının gəldiyi nəticə ilə razılaşmışdır.